शारदा व् साधना राठौर ने कराया विपक्ष को महिला शक्ति का एहसास - Aajtak Khabarein
Home BREAKING NEWS शारदा व् साधना राठौर ने कराया विपक्ष को महिला शक्ति का एहसास
शारदा व् साधना राठौर ने कराया विपक्ष को महिला शक्ति का एहसास
आजतक खबरें,बल्लभगढ़:पूरे देश में महिला कांग्रेस द्धारा चलाई जा रही “महिला अधिकार यात्रा” आज राष्ट्रीय राजमार्ग से होती हुई पंजाबी धर्मशाला बल्लभगढ़ तक पहुंची।जहाँ पूर्व विधायिका कुमारी शारदा राठौर व् महिला कांग्रेस की जिला अध्यक्ष साधना सिंह के नेत्रत्व में हजारों महिलाओं ने राष्ट्रीय अध्यक्ष सुष्मिता देव का फूल मालाओं व् गुलाब की पंखुडियों,नगाड़ों से भव्य स्वागत किया।
अपने सम्बोधन में महिला कांग्रेस की राष्ट्रीय अध्यक्ष एवं सांसद सुष्मिता देव ने भाजपा सरकार को महिला विरोधी करार देते हुए कहा कि मोदी-मनोहर सरकार हरियाणा में महिला सुरक्षा को लेकर पूरी तरह से असफल साबित हुई है।महिला अपराधों में आज हरियाणा देश में नंबर वन बन गया है।यही कारण है कि कांग्रेस को प्रदेश में महिला अधिकार यात्रा निकालकर महिलाओं को जागरुक करना पड़ रहा है ताकि मोदी और मनोहर की इस सरकार को देश व प्रदेश से चलता किया जा सके।
महिला अधिकार सम्मेलन को बतौर मुख्यातिथि संबोधित करने बल्लभगढ़ की पंजाबी धर्मशाला में पहुंचने पर हुए स्वागत से खुश नजर आ रहीं सांसद सुष्मिता देव ने अपने सम्बोधन में कहा कि महिला अधिकार यात्रा को मिले अपार समर्थन से साफ है कि हरियाणा की जनता जहां प्रदेश में कांग्रेस की सरकार चाहती है वहीं देश की सबसे बड़ी कुर्सी प्रधानमंत्री के पद पर राहुल गांधी को बैठे हुए देखना चाहती है।
सांसद सुष्मिता देव ने महिला सम्मेलन में उमड़ी अपार भीड़ पर आयोजक शारदा व् साधना राठौर को बधाई देते हुए कहा कि बल्लभगढ़़ ऐतिहासिक धरती पर सही मायनों में महिला सशक्तिकरण का रुप देखने को मिला है क्योंकि जैसे ही उन्होंने बल्लभगढ में प्रवेश किया वहां हजारों की तादाद में युवाओं एवं पुरुषों ने उनका गर्मजोशी से स्वागत कर एक जुलूस की शक्ल में सभा स्थल तक लाकर महिला शक्ति को अपना आर्शीवाद दिया है,उससे साफ है कि यहां की जनता आने वाले चुनावों में भाजपा सरकार का सफाया कर देगी।
सांसद सुष्मिता देव ने भाजपा सरकार पर हल्ला बोलते हुए कहा कि मोदी सरकार ने गरीबों के साथ विश्वासघात किया है,साढ़े चार साल के शासनकाल में लोगों को सिवाए महंगाई, बेरोजगारी व महिला उत्पीडऩ के अलावा कुछ नसीब नहीं हुआ है।भाजपा सरकार द्वारा पेट्रोल डीजल के भाव में की गई 2.50 रुपए की कटौती पर बोलते हुए कहा कि प्रधानमंत्री मोदी लोगों के बढ़ते आक्रोश को देखते हुए घबरा गए है तथा राजस्थान,मध्यप्रदेश व छत्तीसगढ़ सहित पांच राज्यों होने वाले चुनाव भाजपा की हार को देखते हुए तेल के भावों में मात्र मामूली सी कटौती की गई है ताकि लोगों को गुमराह किया जा सके।
सम्मेलन में मौजूद हजारों-हजारों की तादाद में महिलाओं ने महिला कांग्रेस राष्ट्रीय अध्यक्ष सुष्मिता देव को बल्लभगढ़ क्षेत्र के छत्तीस वर्ग की ओर से जहां पगड़ी बांधकर उनका सम्मान किया गया वहीं उन्हें शक्ति रुपक तलवार भेंट कर भाजपा के खिलाफ संघर्ष का बिगुल फूंकने का कार्य किया।
महिला कांग्रेस की राष्ट्रीय महासचिव कुमारी शारदा राठौर ने सुष्मिता देव को सही मायनों में देश की महिला शक्ति की संज्ञा देते हुए कहा कि जब से सांसद सुष्मिता देव महिला कांग्रेस की कमान सौंपी है,तब से न केवल हरियाणा में बल्कि देश की महिलाओं में नई शक्ति की ऊर्जा उत्पन्न हुई है।
शारदा राठौर ने कहा कि किसी भी देश व प्रदेश में सरकार बनाने में आधे की हिस्सेदार महिलाओं की महत्वपूर्ण भूमिका होती है और आज हरियाणा सहित समूचे देश की महिलाओं ने सुष्मिता देव की आवाज में अपनी आवाज मिलाकर राहुल गांधी के पक्ष में भाजपा सरकार की जनविरोधी नीतियों संघर्ष का बिगुल फूंक दिया
पूर्व विधायक कुमारी शारदा राठौर ने कहा कि कांग्रेस सरकार सही मायनों में महिला हितों की पक्षधर पार्टी है और आज विपक्ष में रहते हुए भी महिला उत्पीडऩ के विरोध में उन्होंने सडक़ से लेकर विधानसभा तक आवाज बुलंद की है।
वहीं महिला कांग्रेस की जिलाध्यक्ष साधना सिंह ने कहा कि महिलाओं के विरुद्ध अत्याचार बढ़ रहे हैं,सरकार के पास इनको रोकने के लिए ठोस नीति नहीं है।साधना सिंह ने कहा कि कहा कि महिला कांग्रेस का “महिला अधिकार सम्मेलन” महिलाओं को आवाज और मंच प्रदान करने का काम कर रहा है।साथ ही कहा कि समूचे प्रदेश में मौजूदा सरकार के विरोध में महिलाओं का आक्रोश दिन-प्रतिदिन बढ़ता जा रहा है।जिलाध्यक्ष साधना सिंह ने कहा कि महिला कांग्रेस तब तक चैन से नहीं बैठेगी,जब तक वो भाजपा को सत्ता से बेदखल नहीं कर देती।
इस अवसर पर राष्ट्रीय महासचिव सुनीता सहरावत,प्रदेश पदाधिकारी सुधा भारद्वाज,रुचि शर्मा ने भी यात्रा को संबोधित किया।
बतादें महिला कांग्रेस की जिलाध्यक्ष साधना सिंह द्वारा आयोजित इस सम्मेलन की अध्यक्षता महिला कांग्रेस की राष्ट्रीय महासचिव एवं बल्लभगढ़ की पूर्व विधायक कुमारी शारदा राठौर ने की,जबकि प्रदेशाध्यक्ष सुमित्रा चौहान, प्रदेश प्रभारी अनुपमा रावत, तिगांव के विधायक ललित नागर विशेष अतिथि के तौर पर मौजूद थे।
बतादें,सुष्मिता देव कांग्रेस की “घोषणा पत्र कमेटी” की सदस्य भी हैं। वह इस यात्रा में पूरे देश की महिलाओं की मांगों को कांग्रेस घोषणा पत्र कमेटी व कांग्रेस अध्यक्ष राहुल गांधी को सौंपेंगी
Previous articleस्वर्ण मंदिर देखने की इच्छा से गायब हुए तीनों छात्र बरामद
Next articleपेंशन बहाली संघर्ष समिति का पेंशन बहाली के लिए जबरदस्त आगाज़